Diari Oficial de la Generalitat Valenciana


Sumari del DOGV 4858, del 07-10-2004 (2004/9723)

Actuacions de juí verbal de desnonament número 133/2004. Cèdula de notificació.
-------------------------------------------------------------------------------

### Dades del document

Número de DOGV
:   4858

Data del DOGV
:   07-10-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/9723


Organisme emissor
:   Jutjat de Primera Instància Número 4 de València

Tipus de document
:   Anunci

Actuacions de juí verbal de desnonament número 133/2004. Cèdula de notificació. [2004/Q9723]
  
Procediment: assumpte civil 133/2004
  
Juí: juí verbal (desnonament per falta de pagament) 133/2004
  
Part demandant: Hábitat Natra, SA
  
Part demandada: Vicente Luis Coloma García
  
Sobre: verbals arrendataris i precaris
  
Al juí a què es fa referència s'ha dictat la resolució que té el text que, literalment, diu així:
  
«Sentència número 172/2004
  
València, 20 de juliol de 2004
  
Amparo Ivars Marín, magistrada jutgessa del Jutjat de Primera Instància número 4 d'esta ciutat, ha vist les presents actuacions de juí verbal de desnonament número 133/2004, promogudes per la procuradora María Alcalá Velázquez, en nom i representació d'Hábitat Natra, SA, i assistida del lletrat Rafael Busutil Santos, contra Vicente Luis Coloma García, en rebel·lia en este procediment.
  
Antecedents de fet
  
1. Hábitat Natra, SA, va presentar demanda contra Vicente Luis Coloma García, en què interessava el desnonament i conseqüent llançament de la demandada de l'immoble situat en traster, número 17, situat a València, carrer de la Beata Genoveva Torres, número 24, soterrani, feta sobre l'impagament de les rendes i quantitats assimilades, així com exercitant acumuladament l'acció de reclamació de quantitats que es deuen; i admesa a tràmit esta demanda es va substanciar pels tràmits establits pel juí verbal, i es va assenyalar el dia i l'hora per a la realització. La part demandada no va comparéixer, malgrat haver estat citada en forma legal, per la qual cosa se la va declarar en rebel·lia.
  
2. En la substanciació de les presents actuacions s'han observat les prescripcions legals.
  
Fonaments de dret
  
1. D'acord amb l'establit en l'article 496.2 de la Llei d'Enjudiciament Civil, la declaració de rebel·lia processal que en estes actuacions s'ha fet pel que fa als demandats, no es considerarà com a violació ni com a admissió dels fets de la demandada, trets els casos en què la llei expressament dispose el contrari. Esta situació processal de rebel·lia no eximix la part demandant, per tant, i d'acord amb la distribució de l'onus probandi hui contemplat i desenvolupat en l'article 217 de la Llei 1/2000, d'Enjudiciament Civil, de l'obligació d'acreditar els fets en què base la seua pretensió, fets que, en qualsevol cas, els haurà de valorar el qui els jutja per a determinar si les conseqüències jurídiques que en provenen coincidixen amb les preteses per la part actora en l'escrit de demanda. Però, per un altre costat, la rebel·lia de la part demandada condiciona el resultat probatori en el procés, atés que, al mateix temps, el precepte esmentat abans obliga el demandat a provar els fets que impedisquen, extingisquen o enerven l'eficàcia jurídica dels fets en què el demandant base la seua pretensió.
  
2. En el cas sotmés a enjudiciament, la part actora, amb el compliment de la càrrega probatòria que li incumbix ha aconseguit acreditar amb la documental aportada a les actuacions, no impugnada de contrari, la relació de l'arrendament que la unix amb el demandat i en virtut d'això es va arrendar el traster descrit en la demanda. Pel contrari, el demandat no ha acreditat l'obligació de pagament de les rendes de l'arrendament imposada per l'article 1.555 del Codi Civil, per la qual cosa procedix accedir a la resolució contractual interessada en la demanda, i condemnar el demandat també, d'acord amb el postulat de condemna expressat en la pètita de la demanda, al pagament de les rendes que es deuen fins a la data de la vista, que fan una suma de 697,20 euros.
  
3. La quantitat de 697,20 euros reportarà els interessos legals des de la interpel·lació judicial i fins a la data de la present resolució, a partir de la qual es reportaran els interessos expressats en l'article 576 de la Llei d'Enjudiciament Civil.
  
4. L'estimació de la demanda implica que es condemne en costes el demandat (article 394 de la LEC).
  
Decisió
  
Que estime íntegrament la demanda interposada per la procuradora María Alcalá Velázquez, en nom i representació d'Hábitat Natra, SA, contra Vicente Luis Coloma García, declare resolt el contracte d'arrendament subscrit entre ambdues parts en relació amb el local/l'habitatge situat a València, traster número 17 situat a València, carrer de la Beata Genoveva Torres, número 24, soterrani, per falta de pagament de les rendes i quantitats assimilades que s'hi indiquen, i condemne l'arrendatari Vicente Luis Coloma García a sotmetre's a la declaració anterior i a deixar, dins del termini legal, vacu, lliure i expedit i a disposició de la part actora l'immoble ressenyat; així mateix, amb l'estimació de l'acció de reclamació de rendes formulada conjuntament amb aquella condemne Vicente Luis Coloma García perquè paguen a l'actor la quantitat de 697,20 euros, interessos legals d'acord amb l'expressat en el fonament de dret tercer amb expressa imposició a la part demandada de les costes processals.
  
Notifiqueu la present resolució i feu saber a les parts que esta no és ferma, ja que és susceptible de ser recorreguda en apel·lació. Este recurs, de què tindrà coneixement l'Audiència Provincial, s'haurà de preparar davant d'este jutjat dins del termini dels cinc dies següents al de la notificació de la present resolució, i l'escrit de preparació haurà de complir els requisits que s'assenyalen en l'article 457.2 de la Llei 1/2000, d'Enjudiciament Civil. Així mateix, feu saber que, de conformitat amb l'article 449.1 de la Llei d'Enjudiciament Civil, no s'admetrà als demandats el recurs d'apel·lació, extraordinari per infracció processal o cassació si en preparar-los no manifesta, i ho acredita per escrit, tindre pagades les rendes vençudes i les que d'acord amb el contracte haja de pagar de bestreta.
  
Que el secretari expedisca un testimoni de la present resolució, el qual s'unirà a les actuacions en què es va dictar, i trasllade l'original al llibre de sentències (d'acord amb l'establit en l'article 265 de la LOPJ).
  
Esta és la meua sentència, jutjant en primera instància, que pronuncie, mane i firme».
  
En atenció al desconeixement de l'actual domicili o residència de la part demandada, mitjançant la provisió de 20 de juliol de 2004, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat per a portar a efecte la diligència de notificació de sentència.